o stališču Evropske unije v Pridružitvenem odboru, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi glede spremembe Protokola št. 3 k navedenemu sporazumu o opredelitvi pojma „izdelki s poreklom“ in načinih upravnega sodelovanja

(11)Uresničitev cilja, ki si ga je 4. februarja 2016 v okviru mednarodne konference zastavila Jordanija, tj. da ustvari zaposlitvene priložnosti za približno 200 000 sirskih beguncev, bi predstavljal pomemben mejnik tudi pri izvajanju tega sklepa, pri čemer bosta Unija in Jordanija preučili možnosti za nadaljnjo poenostavitev tega podpornega ukrepa in pri tem upoštevali prihodnji pregled vseevropsko-sredozemskih pravil o poreklu.

(9)Obstajati bi morala tudi možnost, da se začasno zadrži uporaba Priloge k temu sklepu za kateri koli izdelek iz člena 2 Priloge k temu sklepu, ki se v skladu s členoma 24 in 26 Sporazuma uvaža v tako povečanih količinah in pod takimi pogoji, da povzroča ali bi lahko povzročil resno škodo proizvajalcem Unije, ki proizvajajo podobne ali neposredno konkurenčne izdelke na celotnem ozemlju Unije ali na njegovem delu, ali resne motnje v katerem koli gospodarskem sektorju Unije.

(7)Cilj te spremembe je izboljšati prvotno pobudo, da se izboljša učinek sheme na jordansko gospodarstvo in prispevati k povečanju števila sirskih beguncev, ki so zakonito zaposleni v Jordaniji, pa tudi število jordanskih delavcev.

(4)Po ugotovitvah iz poročila je Jordanija zaprosila za pregled Sklepa 1/2016 in uvedbo dodatnih prilagodljivosti. Unija je menila, da bi nekatere izboljšave sheme dodatno prispevale k povečanju števila (se mi zdi bolje glagol) delovnih mest za sirske begunce in tudi Jordance.

(3)Jordanija je decembra 2017 predstavila prvo letno poročilo o izvajanju Sklepa 1/2016 Pridružitvenega odbora EU-Jordanija z dne 19. julija 2016 o spremembi Protokola 3 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi o opredelitvi pojma „izdelki s poreklom“ ter seznamu obdelav ali predelav, ki jih je treba opraviti na materialih brez porekla, da lahko nekatere kategorije izdelkov, proizvedene na ozemlju Hašemitske kraljevine Jordanije, ter v povezavi z ustvarjanjem delovnih mest za sirske begunce in Jordance, pridobijo status blaga s poreklom.

ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi (v nadaljnjem besedilu: Sporazum) ter zlasti člena 94 Sporazuma in člena 39 Protokola 3 k Sporazumu,

o spremembi Protokola 3 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi o opredelitvi pojma „izdelki s poreklom“ ter seznamu obdelav ali predelav, ki jih je treba opraviti na materialih brez porekla, da lahko nekatere kategorije izdelkov, proizvedene/proizvedenih na ozemlju Hašemitske kraljevine Jordanije, ter v povezavi z ustvarjanjem delovnih mest za sirske begunce in Jordance, pridobijo status blaga s poreklom

(12)Jordanija bo razvila jasen in stabilen pravni okvir za dostojna delovna mesta za sirske begunce. Zlasti bo Jordanija še naprej širila sektorje in poklice, ki so odprti za begunce, predvsem na tehnični ravni in s posebnim poudarkom na udeležbi žensk. Pri izvajanju nacionalnega programa za opolnomočenje in zaposlovanje (NEEP) in izračunu števila Nejordancev, ki so zaposleni v različnih sektorjih, bo Jordanija izvzela begunce iz morebitnega zmanjšanja odstotka Nejordancev in zagotovila, da se jim opustijo stroški delovnih dovoljenj.

(13)Jordanija bo oblikovala jasen okvir za ustanovitev skupnih podjetij med Sirci in Jordanci s posebnim poudarkom na ženskah in pri tem zagotovila, da bodo pravice obeh strani spoštovane, lastništvo razjasnjeno, dostop do financiranja pa olajšan.





(14)Jordanija bo ustvarila močnejše sinergije med subjekti javnega sektorja, zasebnega sektorja in donatorji, da bi izboljšala poslovno okolje in privabila naložbe. Za dopolnitev tega ukrepa bo mednarodna skupnost zagotovila programe za pomoč na ravni podjetij in podporo inovacij z namenom, da se poveča izvozna zmogljivost jordanskih podjetij v sektorjih, v katerih ima ta država konkurenčno prednost na svetovnem trgu.

(15)Jordanija bo zagotovila regulativno predvidljivost, da bi se zmanjšala birokracija in stroški za vlagatelje. Sem sodi oblikovanje spodbud za poslovno formalizacijo, racionalizacijo postopka registracije podjetij, sprejetje stabilne pravne infrastrukture za insolventnost, obdavčitev pravnih oseb, bančna posojila, kot tudi za razvoj nebančnih finančnih institucij ter zmanjšanje upravnega bremena za podjetja, ki potrebujejo izvozno dovoljenje –

SPREJEL NASLEDNJI SKLEP:





Člen 1

1.Priloga II(a) k Protokolu 3 Sporazuma, ki vsebuje pogoje za uporabo in seznam obdelav ali predelav, ki jih je treba opraviti na materialih brez porekla, da bi lahko izdelek, proizveden na določenih geografskih območjih v povezavi z ustvarjanjem delovnih mest za sirske begunce, pridobil status blaga s poreklom, se nadomesti z novo različico Priloge II(a) k Protokolu 3 Sporazuma, ki je v Prilogi tega sklepa.

2.Priloga II(a) k Protokolu 3 Sporazuma velja do decembra 2026.

Člen 2

Priloga je sestavni del tega sklepa.

Člen 4

Ta sklep začne veljati na dan sprejetja v Pridružitvenem odboru.

V [Amanu] [Bruslju], [x/x/]2018

Za Pridružitveni odbor EU-Jordanija

PRILOGA

PRILOGA II(a)

DODATEK K SEZNAMU OBDELAV ALI PREDELAV,

KI JIH JE TREBA OPRAVITI NA MATERIALIH BREZ POREKLA,

DA PROIZVEDENI IZDELEK LAHKO PRIDOBI STATUS BLAGA S POREKLOM